
ŠAKIŲ RAJONO SAVIVALDYBĖS JAUNIMO KŪRYBOS IR SPORTO CENTRO DIREKTORIAUS PAREIGYBĖS APRAŠYMAS
I. BENDROSIOS NUOSTATOS

1. Šakių rajono savivaldybės jaunimo kūrybos ir sporto centro (toliau – Šakių r. JKSC) direktoriaus pareigybės aprašymas reglamentuoja direktoriaus, dirbančio Šakių r. JKSC pagal darbo sutartį, darbinę veiklą.
                     2. Šakių r. JKSC vadovauja direktorius, kurį atviro konkurso būdu skiria pareigoms neterminuotai ir iš jų atleidžia Savivaldybės taryba Lietuvos  Respublikos teisės aktų nustatyta tvarka.


3. Šis pareigybės aprašymas reglamentuoja Šakių r. JKSC direkoriaus kvalifikacinius reikalavimus, funkcijas, teises, atsakomybę, pavaldumą, darbo užmokesčio nustatymą.

                      4. Direktorius dirba, vadovaudamasis Lietuvos Respublikos Konstitucija, Vietos savivaldos, Lietuvos Respublikos civiliniu kodeksu, Švietimo, Biudžetinių įstaigų ir kitais įstatymais, Lietuvos Respublikos Vyriausybės nutarimais, Lietuvos Respublikos kūno kultūros ir sporto įstatymais, švietimo ir mokslo ministro įsakymais, Kūno kultūros ir sporto departamento prie Lietuvos Respublikos Vyriausybės teisės aktais, kitais teisės aktais, sportinio ugdymo organizavimo rekomendacijomis, Šakių rajono Savivaldybės institucijų teisės aktais, Tarybos sprendimais, Mero potvarkiais, Savivaldybės administracijos direktoriaus įsakymais bei Šakių r. JKSC nuostatais bei šiuo pareigybės aprašymu.
II. PAREIGYBĖS TIKSLAS

     5. Direkoriaus pareigybė reikalinga padėti organizuoti, prižiūrėti, tobulinti vaikų, jaunimo ir suaugusiųjų sportinę veiklą ir vykdyti sporto veiklos organizavimą, koordinavimą  rajono savivaldybės švietimo įstaigose, Šakių r. JKSC ir rajone.  
III. KVALIFIKACINIAI REIKALAVIMAI
6. Šakių r. JKSC direktorius turi atitikti šiuos reikalavimus:
                      6.1. turėti aukštąjį universitetinį ar jam prilygintą išsilavinimą;
                      6.2. turėti pedagogo kvalifikaciją ir ne mažesnį kaip 3 metų pedagoginio darbo stažą arba magistro laipsnį, pedagogo kvalifikaciją ir ne mažesnį kaip 2 metų pedagoginio darbo stažą;
                      6.3. turėti vadovavimo švietimo įstaigai kompetencijas, reikalingas sėkmingai profesinei veiklai; 

                      6.4. turėti ne mažesnę kaip 1 metų vadovavimo asmenų grupei (grupėms) patirtį;
                      6.5. mokėti naudotis informacinėmis technologijomis; 

                      6.6. gerai mokėti lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus;
                      6.7. mokėti savarankiškai planuoti ir organizuoti savo veiklą, spręsti  iškilusias problemas ir konfliktus; 
                      6.8. mokėti kaupti, valdyti, sisteminti, apibendrinti informaciją ir rengti išvadas, sklandžiai dėstyti mintis žodžiu ir raštu, išmanyti raštvedybos taisykles;

                      6.9. gerai išmanyti šiuolaikinę vadybą, mokėti bendrauti ir bendradarbiauti, dirbti komandoje, priimti sprendimus, pasidalinti atsakomybe, turėti komunikacinių  ir organizacinių gebėjimų; 

                      6.10. laikytis etikos, nepriekaištingai elgtis, sąžiningai atlikti savo pareigas;
                      6.11. gebėti vykdyti  pareigybės aprašyme nustatytas funkcijas;
                      6.12. žinoti viešųjų pirkimų įstatymą ir  viešųjų pirkimų procedūras.

                      7. Direktoriumi negali būti asmuo:
                      7.1. nuteistas už tyčinę nusikalstamą veiklą;
                      7.2. teismo sprendimu pripažintas neveiksniu ar ribotai veiksniu, – iki jo pripažinimo veiksniu ar veiksnumo apribojimo panaikinimo;
                      7.3. kuriam teismo sprendimu apribota tėvų valdžia, – iki apribojimo panaikinimo;

                      7.4. sergantis Lietuvos Respublikos sveikatos apsaugos ministerijos atitinkamame sąraše nustatytomis ligomis;

                      7.5. buvęs SSRS valstybės saugumo komiteto (NKVD, NKGB, MGB, KGB) kadrinis darbuotojas, kuriam taikomi teisės aktais numatyti apribojimai;
                      7.6. kitais teisės aktų nustatytais atvejais.

IV. DIREKTORIAUS FUNKCIJOS
8. Direktoriaus funkcijos:
                      8.1. telkti Šakių r. JKSC bendruomenę, rajono bendrojo ugdymo mokyklas ir sporto organizacijas valstybinei bei regioninei sporto politikai įgyvendinti, ilgalaikėms ir trumpalaikėms programoms vykdyti;
                      8.2. sudaryti sąlygas rajono suaugusiems žmonėms užsiiminėti kūno kultūra  apmokamose sveikatingumo grupėse ir bendro fizinio parengimo grupėse; 

                      8.3. puoselėti demokratinius Šakių r. JKSC bendruomenės santykius, remti jų iniciatyvas, užtikrinti bendradarbiavimu pagrįstus santykius, skaidriai priimamus sprendimus, bendruomenės narių informavimą, palankias darbo sąlygas, kontroliuoti saugos darbe, priešgaisrinės saugos, turto apsaugos, aplinkos apsaugos reikalavimų vykdymą;

                      8.4. vadovauti Šakių r. JKSC strateginio plano ir metinių veiklos programų, Šakių r. JKSC švietimo programų rengimui, įgyvendinimui,  jas tvirtinti ir organizuoti Šakių r. JKSC mokymo  plano rengimą;
                      8.5. vykdyti sportininkų priėmimą į Šakių r. JKSC, užtikrinti tinkamą ugdymo proceso vyksmą, ugdymo kokybę;
                      8.6. užtikrinti neformalaus ugdymo pažymėjimų blankų užsakymą, jų apskaitą ir išdavimą;

                      8.7. kontroliuoti, kad Šakių r. JKSC aplinkoje nebūtų vartojamas tabakas ir jo gaminiai, alkoholiniai gėrimai, narkotinės ir psichotropinės bei psichoaktyvios medžiagos, prekiaujama jomis, platinama šia tema literatūra, spaudiniai ir kiti leidiniai;

                      8.8. tvirtinti Šakių r. JKSC vidaus struktūrą, Lietuvos Respublikos teisės aktų nustatyta tvarka skirti ir atleisti sporto šakų sporto trenerius - mokytojus ir būrelių vadovus, kitus ugdymo procese dalyvaujančius asmenis bei aptarnaujantį personalą, pasirašyti darbo sutartis, tvirtinti jų pareigybių aprašymus, tarnybinius atlyginimus (koeficientus), tarifikacijos sąrašus suderintus su savivaldybės administracijos Švietimo ir sporto skyriumi, premijavimo sąlygas, priedus ir priemokas prie tarnybinio atlyginimo, išmokas, vertinti praktinę veiklą Lietuvos Respublikos švietimo įstatymo ir Atestavimo nuostatų nustatyta tvarka.
                      8.9. vadovauti Mokytojų tarybai, organizuoti Mokytojų tarybos posėdžius, kontroliuoti nutarimų vykdymą;

                      8.10. rūpintis metodinės veiklos organizavimu, darbuotojų profesiniu tobulėjimu, sudaryti jiems sąlygas tobulinti kvalifikaciją, sporto treneriams - mokytojams ir kitiems pedagoginiams darbuotojams sudaryti galimybę atestuotis Lietuvos Respublikos švietimo ir mokslo ministerijos nustatyta tvarka;    
                      8.11. paskirstyti vadybines funkcijas pavaduotojams, sudaryti galimybes jiems savarankiškai dirbti, įpareigoti periodiškai atsiskaityti už nuveiktą darbą;
                      8.12. inicijuoti Šakių r. JKSC vidaus darbo tvarkos taisyklių rengimą, tvirtinti jas įsakymu, vykdyti jų laikymosi priežiūrą;

                      8.13. pagal savo kompetenciją leisti įsakymus, duoti nurodymus, kontroliuoti jų vykdymą;
                      8.14. dalyvauti Šakių rajono savivaldybės institucijų ir Savivaldybės administracijos Švietimo ir sporto skyriaus sudarytų komisijų ar darbo grupių veikloje, mokyklų vadovų pasitarimuose.

                      8.15. bendradarbiauti su Kūno kultūros ir sporto departamentu prie Lietuvos Respublikos Vyriausybės, rajono savivaldybės administracijos Švietimo ir sporto skyriumi, kitų savivaldybių sporto mokymo įstaigomis, sporto federacijomis, sporto draugijomis, šalies bei užsienio sporto organizacijomis, su kitomis organizacijomis, sportininkų tėvais (globėjais), pagalbą mokiniui, mokytojui ir mokyklai teikiančiomis įstaigomis, teritorinėmis policijos, socialinių paslaugų, sveikatos įstaigomis, Šakių rajono savivaldybės Vaiko teisių apsaugos skyriumi ir kitomis institucijomis, dirbančiomis vaiko teisių apsaugos srityje, teikti jiems informaciją apie įstaigos veiklą, atstovauti Šakių r. JKSC kitose institucijose;

                      8.16. teisės aktų nustatyta tvarka valdyti bei naudoti Šakių r. JKSC turtą, lėšas ir jomis disponuoti, rūpintis intelektiniais, materialiniais, finansiniais, informaciniais ištekliais, užtikrinti jų optimalų valdymą ir naudojimą, veiksmingą Šakių r. JKSC vidaus kontrolės sistemos sukūrimą, jos veikimą ir tobulinimą, formuoti Šakių r. JKSC veiklos valdymo ir apskaitos politiką, užtikrinti finansų kontrolę;
                      8.17. savivaldybės tarybos veiklos reglamento nustatyta tvarka organizuoti parengimą ir teikti tarybai metinę veiklos ataskaitą;
                      8.18. ieškoti paramos, rengti programas, rengti ir prižiūrėti projektus, projektinį darbą,  kontroliuoti jų realizavimą;
                      8.19. atsakyti už viešųjų pirkimų vykdymą ir atsakingo asmens paskyrimą jiems vykdyti;
                      8.20. Direktorius yra asignavimų valdytojas, kuris privalo:
                      8.20.1. teikti savivaldybės administracijos direktoriui savivaldybės biudžeto projekto rengimo plane nurodytais terminais bei vadovaudamasis Lietuvos Respublikos Vyriausybės patvirtinta strateginio planavimo metodika parengtą įstaigos veiklos programą, suvestines išlaidų sąmatas, kitus biudžeto projekto rengimo plane nurodytus skaičiavimus;

                      8.20.2. pagrįsti lėšų poreikio skaičiavimus, pateikti įstaigos etatų, mokinių, grupių ir būrelių skaičių, kitus duomenis, susijusius su išlaidų planavimu; 

                      8.20.3. tarybai patvirtinus savivaldybės biudžetą, per 10 darbo dienų pateikti savivaldybės administracijos biudžeto ir turto skyriui patvirtintas programas ir jų sąmatas su ketvirtiniu paskirstymu bei visus skaičiavimus ir rodiklius, kaip nurodyta Finansų ministerijos patvirtintose formose. Skiriant lėšas ketvirčiais, pirmam ketvirčiui numatyti tik būtiniausias išlaidas įstaigos išlaikymui;

                      8.20.4. naudoti skirtus biudžeto asignavimus pagal nustatytą paskirtį savo vadovaujamai įstaigai išlaikyti, programoms įgyvendinti ir sąmatose numatytoms priemonėms finansuoti;

                       8.20.5. nustatyti ir tvirtinti vadovaujamos įstaigos programų išlaidų sąmatas, neviršijant šioms programoms patvirtintų bendrųjų asignavimų, tarp jų – išlaidoms, iš jų  - darbo užmokesčiui ir turtui įsigyti, sumų, užtikrinti išlaidų sąmatų teisingumą;

                       8.20.6. kaupti gautas pajamas už teikiamas paslaugas atskiroje sąskaitoje, sumas iš šių sąskaitų įmokėti į savivaldybės biudžeto sąskaitą kiekvieną mėnesį priešpaskutinę  darbo dieną. Įmokėtos sumos rodomos atskiroje buhalterinėje ataskaitoje Lietuvos Respublikos Finansų ministerijos nustatyta tvarka;

                       8.20.7. kasmet sudaryti metines pajamų ir specialiųjų programų išlaidų sąmatas;

                       8.20.8. laikytis savivaldybės tarybos patvirtintų teikiamų paslaugų kainų;

                       8.20.9. grąžinti  metų pabaigoje įstaigos sąskaitose esančias biudžeto lėšas, išskyrus nepanaudotus asignavimus specialiosioms programoms, į savivaldybės biudžetą iki sausio 10 dienos.

                       8.20.10. teikti finansinę, statistinę ir kitą atskaitomybę Lietuvos Respublikos Vyriausybės ar jos įgaliotos institucijos nustatyta tvarka, užtikrinti teisingumą; 

                       8.20.11.  kontroliuoti ir vykdyti centro turtinius įsipareigojimus;

                       8.21. Sudaryti sąlygas atlikti Šakių r. JKSC veiklos priežiūrą atitinkamoms valstybės institucijoms, Šakių r. JKSC steigėjui ir Savivaldybės administracijos Švietimo ir sporto  skyriui. 
                       8.22. vykdyti kitas teisės aktais nustatytas funkcijas, atitinkančias Šakių r. JKSC tikslus ir funkcijas, neviršijant nustatyto darbo laiko, tam, kad būtų pasiekti įstaigos strateginiai tikslai.
V. DIREKTORIAUS TEISĖS
                        9. Direktorius  turi teisę:

                        9.1. rengti įsakymų projektus Šakių r. JKSC veiklos organizavimo klausimais;

                        9.2. reikalauti iš sporto trenerių - mokytojų ir būrelių vadovų, kitų darbuotojų privalomų ataskaitų, paaiškinimų ir kitų dokumentų;

                        9.3. taikyti sporto trenerių - mokytojų, būrelių vadovų skatinimo ir drausminio poveikio priemones  teisės aktų nustatyta tvarka bei planuoti darbo tobulinimo būdus;

          9.4. gauti reikalingą informaciją, pagalbą iš savivaldybės administracijos Švietimo ir sporto skyriaus, bendrojo ugdymo mokyklų ir kitų sporto organizacijų, kiek tai reikalinga pareigoms tinkamai atlikti;

                        9.5. dalyvauti Šakių rajono savivaldybės institucijų ir Savivaldybės administracijos sudarytų komisijų ar darbo grupių veikloje, pasitarimuose, posėdžiuose, kur svarstomi švietimo klausimai ir sporto veiklos;

                        9.6. turėti tinkamas darbo sąlygas, kelti kvalifikaciją pagal pareigoms nustatytus kvalifikacinius reikalavimus ir per tą laiką gauti įstatymų ir kitų teisės aktų nustatytą darbo užmokestį, darbo užmokesčio priedą, priemokas ar kitas išmokas, atestuotis Švietimo ir mokslo ministro nustatyta tvarka, teisės aktų nustatyta tvarka stažuotis kitose institucijose;

                       9.7. turėti valandų, neviršijant teisės aktais nustatytų mokyklų vadovams valandų maksimumo, gauti Lietuvos Respublikos įstatymų nustatytas atostogas ir Lietuvos Respublikos teisės aktų nustatytas garantijas ir teises;

                       9.8. burtis į visuomenines organizacijas, metodines sekcijas, būrelius, susivienijimus;

                       9.9. bendradarbiauti su įvairiomis valstybinėmis įstaigomis ir visuomeninėmis organizacijomis Lietuvos Respublikoje ir už jos ribų, vykdant valstybinę ir regioninę sporto politiką;
                       9.9. Direktorius, kaip savivaldybės įstaigos asignavimų valdytojas, turi teisę;

                       9.9.1. biudžetiniais metais, ne vėliau kaip likus 10 dienų iki atitinkamo ketvirčio pabaigos, keisti patvirtintų jo vadovaujamos įstaigos biudžeto asignavimų pagal ekonominę klasifikaciją paskirtį (apie tai informuodamas raštu savivaldybės administracijos direktorių), neviršydamas patvirtintų tam tikrai programai ir funkcijai bendrųjų asignavimų išlaidoms, iš jų – darbo užmokesčiui ir turtui įsigyti, sumų;

                        9.9.2. biudžetiniais metais vieną kartą per ketvirtį keisti bendros asignavimų sumos ketvirtinį paskirstymą programai vykdyti, teikiant prašymą savivaldybės administracijos direktoriui;

                        9.9.3. įsiskolinimus padengti iš bendros patvirtintų asignavimų išlaidoms ekonomijos (išskyrus Europos Sąjungos finansinės paramos ir bendrojo finansavimo lėšas), nekeisdamas patvirtintų sąmatų nepriklausomai nuo asignavimų paskirstymo pagal funkcijas ir programas. Šias sutaupytas lėšas iš patvirtintų asignavimų perkelti ne anksčiau kaip likus 10 dienų iki biudžetinių metų pabaigos;

                        9.9.4. tikslinti sąmatas, pakeitus asignavimų išlaidoms ekonominės klasifikacijos straipsnį arba sumas bei iš sutaupytų asignavimų finansavus turto įsigijimą;

                        9.9.5. pirmiausia dengti iš sutaupytų asignavimų išlaidoms kreditorinį įsiskolinimą  (suėjus sumokėjimo terminui), o kai tokių įsiskolinimų nėra, sutaupytus asignavimus išlaidoms skirti turtui įsigyti ir iš valstybės lėšų įgyvendinamiems ir įtrauktiems į Valstybės investicijų programą investicijų projektams finansuoti;
          9.10. reikalauti, kad būtų vykdomi saugos darbe, priešgaisrinės saugos, turto ir aplinkos apsaugos reikalavimai; 

                        9.11. atsisakyti atlikti užduotis ar pavedimus, prieštaraujančius Lietuvos Respublikos teisės aktams;

                        9.12. naudotis kitomis įstatymų nustatytomis teisėmis;
          9.13. Direktorius turi ir kitų teisės aktais nustatytų teisių.

VI. DIREKTORIAUS ATSAKOMYBĖ
 10. Direktorius  atsako už:

 10.1. Lietuvos Respublikos įstatymų ir kitų teisės aktų, Šakių r. JKSC nuostatų laikymąsi, darbo ir priešgaisrinės saugos instrukcijų, darbo tvarkos taisyklių laikymąsi, už saugą darbe, priešgaisrinę saugą, turto ir aplinkos apsaugą, vidaus tvarkos reikalavimų vykdymą, tinkamą funkcijų atlikimą;
 10.2. teikiamų duomenų apie Šakių r. JKSC ir jos veiklą  teisingumą;

 10.3. konfidencialumo principo laikymąsi, neviešinant informacijos, susijusios su asmens duomenimis, su kuria susipažino vykdydamas savo pareigas; 

                      10.4. Šakių r. JKSC veiklą ir jos rezultatus pagal nustatytas veiklos sritis;

                      10.5. bendradarbiavimu grįstus santykius, bendruomenės narių informavimą, personalo kvalifikacijos tobulinimą pagal nustatytas veiklos sritis; 
 11. Direktorius už pareigų nevykdymą, netinkamą jų vykdymą atsako Lietuvos Respublikos įstatymų nustatyta tvarka. 
VII.  BAIGIAMOSIOS NUOSTATOS

                      12. Direktorius pavaldus Šakių rajono savivaldybės tarybai, Šakių rajono administracijos direktoriui ir Švietimo ir sporto skyriaus vedėjui.
                      13. Direktoriaus darbo užmokestis nustatomas teisės aktų nustatyta tvarka.

___________________________

SUSIPAŽINAU IR SUTINKU

Data __________                 ______________            ________________________​​​​​​​​​​​__________



              (parašas)

                             (vardas, pavardė)
